**Проекто – договор**

**Д О Г О В О Р**

**№...........**

Днес на ...............................г., в гр. Плевен, между:

**МЕДИЦИНСКИ УНИВЕРСИТЕТ – ПЛЕВЕН**, ул. “Климент Охридски” № 1, ЕИК по БУЛСТАТ 000405689, ДДС №BG 000405689, представляван от **Ректора – Проф. д-р Славчо Томов, д.м.н., с Финансов директор Ибрахим Потурлиев от една страна, наречен ВЪЗЛОЖИТЕЛ /КУПУВАЧ/**

**И**

..................................................................................................................................................................................................................................................................

със седалище и адрес на управление:................................................................. ......................................................................................,ЕИК/БУЛСТАТ...............................банкова сметка:................................../.........................................банка .................................................................................................................................

представляван от ..................................................................................................., определен за изпълнител след проведена открита процедура за възлагане на обществена поръчка № ..............................................., от друга страна, наречен ИЗПЪЛНИТЕЛ /ДОСТАВЧИК/,

на основание чл. 74, в вр. с чл. 41 от ЗОП се сключи настоящият договор за следното:

**І. ПРЕДМЕТ НА ДОГОВОРА**

**Чл. 1.** Възложителя възлага, а Изпълнителя приема да извършва за нуждите на МУ-Плевен, периодична доставка, монтаж и инсталиране по предварителна заявка на компютърни конфигурации, монитори, скенери, лазерни принтери, мултимедийни проектори, преносими компютри; компютърни елементи, модули, компоненти и консумативи, наричани по – долу “стоките”, от приложена ценова листа на ИЗПЪЛНИТЕЛЯ. Неразделна част от договора е приложената ценова листа на ИЗПЪЛНИТЕЛЯ /Приложение №1/.

**Чл. 2.** Видът и количеството на конкретните доставки се определят едностранно от ВЪЗЛОЖИТЕЛЯ в зависимост от потребностите и финансовата му обезпеченост с предварителна заявка.

**ІІ. ЦЕНИ И ПЛАЩАНЕ**

**Чл. 3.** (1) Единичните цени/с/без ДДС/ на стоките, предмет на договора, са фиксирани в приложената от Изпълнителя ценова оферта към момента на представянето на същата, /Приложение №1 към договора/.

(2) Цената на конкретната доставката е франко МУ-Плевен и включва всички разходи до мястото на доставката, монтаж и инсталация, включително транспортни разходи, мита и ДДС.

**Чл. 4.** Място на доставката – Медицински университет-гр. Плевен, ул.”Климент Охридски” №1.

**Чл. 5.** Плащането на стойността на конкретните доставки се извършва по банков път след доставката на стоките и срещу представена фактура с платежно нареждане по банкова сметка на ИЗПЪЛНИТЕЛЯ, както следва: банка:...…….., IBAN: ……………., BIC: …………. при условия на отложено плащане – до 30/тридесет/ календарни дни от датата на съответна доставка на стоките.

**ІІІ. СРОК**

**Чл. 6.** (1) Договорът се подписва за срок от 17/седемнадесет/месеца, считано от датата на подписването му, като действието му се продължава до определянето на ИЗПЪЛНИТЕЛ през 2016/2017г. по реда на ЗОП, ако нито една от страните, в едномесечен срок преди изтичането му не изпрати писмено предизвестие за прекратяване.

(2) Срокът на конкретната доставка е .......................... работни дни от съответната заявка по предмета на договора.

**ІV. ДОСТАВКА И ПРЕДАВАНЕ НА СТОКИТЕ**

**Чл. 7.** Предаването на стоките се извършва в склада на МУ-Плевен и се издава складова разписка, придружена с оригинална фактура.

**Чл. 8.** Рискът от случайно погиване и повреждане на стоките преминава върху ВЪЗЛОЖИТЕЛЯ от момента на предаването й.

**V. ПРАВА И ЗАДЪЛЖЕНИЕ НА СТРАНИТЕ**

**Чл. 9.** (1) ИЗПЪЛНИТЕЛЯТ се задължава да извършва в уговорения срок доставката на стоките по заявка на ВЪЗЛОЖИТЕЛЯ, със собствен транспорт, за своя сметка и осигурява разтоварните работи.

(2) ИЗПЪЛНИТЕЛЯТ се задължава да извършва инсталация, на предоставеният му софтуерен продукт, както и да осигури всички необходими драйвери.

(3) ИЗПЪЛНИТЕЛЯТ се задължава да гарантира време за реакция до 8 часа, отстраняване на повредите и подмяна на резервните части, при възможност на място, в рамките на 24 часа, а при невъзможност за спазване на срока за отстраняване на повредата, временно предоставяне на друга оборотна техника със същите или по-добри параметри.

**Чл. 10.** ИЗПЪЛНИТЕЛЯТ гарантира качеството на стоките със сертификат на производителя и отговаря за скритите дефекти в рамките на гаранционния срок.

**Чл. 11.**ИЗПЪЛНИТЕЛЯТ не носи отговорност за дефекти, възникнали в резултат на неправилна употреба и съхранение.

**Чл. 12.** ИЗПЪЛНИТЕЛЯТ има право да получи цената на стоките в размера, по начин и в сроковете, уговорени в настоящия договор.

**Чл. 13.** *Когато Изпълнителят е сключил договор/договори за подизпълние, работата на подизпълнителите се приема от Възложителя, в присъствие на Изпълнителя и подизпълнителя.*

**Чл. 14.** ВЪЗЛОЖИТЕЛЯТ има право да получи стоките в уговорения срок, като ги съхранява и ползва съгласно стандартите и изискванията на производителя.

**Чл. 15.** ВЪЗЛОЖИТЕЛЯТ заявява /чрез писмена заявка или заявка по тел./факс/ вида и количеството на стоките, предмет на настоящият договор, в зависимост от потребностите и финансовата му обезпеченост.

**Чл. 16.** ВЪЗЛОЖИТЕЛЯТ е длъжен да заплати уговорената цена на доставените стоки в уговорените срокове и да приеме доставената стока.

**Чл. 17.** ВЪЗЛОЖИТЕЛЯТ има право на рекламации за явните и скритите недостатъци на доставените стоки съгласно гаранционната карта.

**Чл. 18.** При недостатъци на доставените стоки, ВЪЗЛОЖИТЕЛЯТ има право да иска те да бъдат заменени с други със същите характеристики и с необходимото качество съгласно спецификацията или да ги приеме с недостатъците, като иска отбив от цената.

***Чл. 19.*** *(1) Когато ИЗПЪЛНИТЕЛЯТ е обявил в офертата си, че ще използва подизпълнител, в срок до 3 дни от сключване на настоящия договор:*

*1. ИЗПЪЛНИТЕЛЯТ сключва договор за подизпълнение с обявения подизпълнител;*

*2. представя на ВЪЗЛОЖИТЕЛЯ оригинален екземпляр от договора за подизпълнение;*

*3. представя на ВЪЗЛОЖИТЕЛЯ доказателства, че не са нарушени забраните по чл. 45а, ал. 2 от ЗОП.*

*(2) Изпълнителят предоставя на Възложителят, в 10-ен срок, от всяко извършено плащане, информация за извършените плащания по сключеният договор за подизпълнение.*

*(3) Сключването на договор за подизпълнение не освобождава ИЗПЪЛНИТЕЛЯ от отговорността му за изпълнение на договора.*

**Чл. 20.** Гаранционни срок, както следва: .................................................

**VІ. ОТГОВОРНОСТИ. ГАРАНЦИЯ ЗА ИЗПЪЛНЕНИЕ**

**Чл. 21.** При забавяне на плащането ВЪЗЛОЖИТЕЛЯТ дължи законната лихва, съгл. ПМС 426/18.12.2014 г. за определяне размера на законната лихва по просрочени задължения в левове, върху неизплатената сума за срока на забавата.

**Чл. 22.** При забавяне предаването на дължимата стока ИЗПЪЛНИТЕЛЯ дължи законната лихва, съгл. ПМС 426/18.12.2014 г. за определяне размера на законната лихва по просрочени задължения в левове, за срока на забавата.

**Чл. 23.** (1) При забава на конкретната доставка с повече от 10/десет/ дни от договорените срокове по чл. 6, ал. 2, ВЪЗЛОЖИТЕЛЯ има право да откаже заявката и закупи стоката от друг доставчик, независимо от причините, породили забавянето.

(2) При забавено изпълнение повече от 30(тридесет)дни от договорените срокове по чл. 6, ал. 2, ВЪЗЛОЖИТЕЛЯ има право да прекрати едностранно договора, без да й дава допълнителен срок за изпълнение.

(3) ВЪЗЛОЖИТЕЛЯТ може да претендира за нанесени вреди и пропуснати ползи по общия ред, в случай че превишават размера на предвидените неустойки.

**Чл. 24.** (1)За изпълнение на задълженията си по този договор **ИЗПЪЛНИТЕЛЯТ** учредява в полза на **ВЪЗЛОЖИТЕЛЯ** банкова гаранция или предоставя гаранция под формата на парична сума най-късно при сключване на договора в размер на 1.5% от прогнозната стойност на поръчката или ....................лв.

(2) В случай че **ИЗПЪЛНИТЕЛЯТ** избере да предостави гаранция под формата на парична сума, то сумата да бъде преведена по следната банкова сметка на Възложителя:

IBAN: BG96 BUIB 7889 3318 3072 03

BIC: BUIBBGSF

Банка: СиБанк - АД - клон Плевен.

(3) **ВЪЗЛОЖИТЕЛЯТ** се задължава да възстанови на **ИЗПЪЛНИТЕЛЯ** сумата на гаранцията в срок до 20 /двадесет/ работни дни след изтичане на срока на договора. Гаранцията ще бъде възстановена по сметка, посочена от **ИЗПЪЛНИТЕЛЯ**.

(4) В случай че **ИЗПЪЛНИТЕЛЯТ** избере да предостави банкова гаранция, то тя трябва да бъде безусловна, неотменима и изискуема при първо писмено поискване, в което **ВЪЗЛОЖИТЕЛЯТ** заявява, че **ИЗПЪЛНИТЕЛЯТ** не е изпълнил задълженията си по този договор. Банковата гаранция е със срок на валидност до изтичане срока на договора.

(5) **ВЪЗЛОЖИТЕЛЯТ** не дължи лихви върху сумата по гаранцията.

**Чл. 25.** (1) **ВЪЗЛОЖИТЕЛЯТ** има право да се удовлетвори от гаранцията, независимо от формата, под която е представена, при неточно изпълнение на задължения по договора от страна на **ИЗПЪЛНИТЕЛЯ**.

(2) **ВЪЗЛОЖИТЕЛЯТ** има право да усвои такава част от гаранцията, която покрива отговорността на **ИЗПЪЛНИТЕЛЯ** за неизпълнението.

(3) При едностранно прекратяване на договора от **ВЪЗЛОЖИТЕЛЯ**, поради виновно неизпълнение на задължения на **ИЗПЪЛНИТЕЛЯ** по договора, сумата от гаранцията се усвоява изцяло като обезщетение за прекратяване на договора.

(4) **ВЪЗЛОЖИТЕЛЯТ** има право да усвоява дължимите суми за неустойки и обезщетения във връзка с неизпълнение на договора от гаранцията за добро изпълнение.

(5)В случай, че неизпълнението на задълженията по договора от страна на **ИЗПЪЛНИТЕЛЯ** по стойност превишава размера на гаранцията, **ВЪЗЛОЖИТЕЛЯТ** има право да търси обезщетение по общия ред.

**Чл. 26.** **ВЪЗЛОЖИТЕЛЯТ** задържа гаранцията за добро изпълнение на договора, ако в процеса на неговото изпълнение възникне спор между страните, който е внесен за решаване от компетентен съд. Гаранцията се задържа до окончателното решаване на спора.

**VІІ. ПРЕКРАТЯВАНЕ НА ДОГОВОРА**

**Чл. 27.** (1) Настоящит договор се прекратява:

- с изтичане на срока му, като действието на договора се продължава до определянето на ИЗПЪЛНИТЕЛ през 2016/2017г. по реда на ЗОП, ако нито една от страните, в едномесечен срок преди изтичането му не изпрати писмено предизвестие;

- по взаимно съгласие на страните, изразено в писмена форма;

- при констатиране в процеса на изпълнение на договора на повече от общо 5/пет/ неизпълнения на задълженията по чл. 6, ал. 2 или чл. 18 от страна на ИЗПЪЛНИТЕЛЯ, ВЪЗЛОЖИТЕЛЯТ има право да прекрати договора без предизвестие;

­- при забавяне на плащанията с повече от 30 дни от договорения по чл. 6, ал. 2 срок и общо три пъти през времетраене на договора, ИЗПЪЛНИТЕЛЯТ има право да прекрати договора след едномесечно предизвестие;

- едностранно от Възложителя, без предизвестие, в случай, че Изпълнителят бъде лишен от право да упражнява дейността си;

- едностранно от Възложителя, без предизвестие, когато Изпълнителя ползва подизпълнител, без да е декларирал това в офертата си, или използва подизпълнител, който е различен от този, посочен в офертата му;

- при условията на чл. 23, ал. 2 от договора;

- с окончателното му изпълнение;

- по реда на чл. 43, ал. 4 от Закона за обществени поръчки.

(2) В случайте по ал.1, ВЪЗЛОЖИТЕЛЯ дължи на ИЗПЪЛНИТЕЛЯ възнаграждение за изпълненото по предмета на договора до момента на прекратяването му.

**VІІІ. ДРУГИ УСЛОВИЯ**

**Чл. 28.** Действието на договора се продължава до сключване на нов договор след провеждане на процедура по реда на ЗОП през 2016/2017 г., ако нито една от страните, в едномесечен срок преди изтичането му не изпрати писмено предизвестие за прекратяване.

**Чл. 29.** Настоящият договор не може да бъде изменян, освен по изключение в случаите на чл. 43, ал. 2 ЗОП.

**Чл. 30.** Нито една от страните няма право да прехвърля правата и задълженията, произтичащи от този договор, на трета страна, освен в случайте по чл. 43, ал. 7 от ЗОП.

**Чл. 31.** (1)Когато неизпълнението на този договор се дължи на възникването на непреодолима сила или непредвидени обстоятелства, изпълнението на задълженията по него на всяка от страните се спират за времето на действието на непреодолимата сила или непредвиденото обстоятелство.

(2)Непреодолима сила са обстоятелства от извънреден характер, което възниква след подписването на този договор и страните при полагане на дължимата грижа не са могли или не са били длъжни да ги предвидят или предотвратят, като пожар/изкл. е умишлен/, наводнение или друго природно бедствие, стачки, саботаж, бунтове, граждански вълнения, състояние на война, ембарго и др.

(3) Непредвидени обстоятелства са обстоятелставата, възникнали след сключване на договора, независимо от волята на страните, които не са могли да бъдат предвидени и правят невъзможно изпълнението при договорените условия.

(4) Страната, която не може да изпълни задълженията си по този договор поради непреодолима сила или непредвидено обстоятелство, не носи отговорност. Същата е длъжна в срок до 7 работни дни писмено да извести другата страна за непреодолимата сила/непредвиденото обстоятелство и евентуалните последствия от нея за изпълнението на този договор. В случай, че не изпрати никакво известие, дължи обезщетение за вредите от това.

**Чл. 32.** (1)Страните определя следните лица за контакти:

ЗА ИЗПЪЛНИТЕЛЯ: .........................................................................

ЗА ВЪЗЛОЖИТЕЛЯ: Красимир Кръстев – МС при МУ-Плевен – 064/884-210.

(2) При промяна на банковите сметки, адреси, телефони и др. засягащо предмета на договора, съответната страна уведомява писмено другата.

**Чл. 33.** (1) За неуредените в този договор въпроси се прилагат разпоредбите на действащото законодателство.

**(2)** Всички спорове, които възникнат във връзка с тълкуването или изпълнението на този договор, се решават от страните по споразумение, а когато това се окаже невъзможно, спорът се отнася за разрешаване пред компетентен съд по реда на ГПК.

**Чл. 34.** За неуредените въпроси се прилага ЗОП, ППЗОП, ЗЗД и общото гражданско законодателство.

**Чл. 35.** Възникналите спорове се решават по взаимно съгласие, а при непостигането му - по съдебен ред.

Приложение №1. Ценова листа

Настоящият договор се сключи два еднообразни екземпляра, по един за всяка страна.

ВЪЗЛОЖИТЕЛ: ИЗПЪЛНИТЕЛ:

............................................. ...................................

/ Проф. д-р Сл. Томов, д.м.н. /

.............................................

/ Ибр. Потурлиев /